text: Lukaspassion
  
  publiceret: 2009-01-31 22:43:05+01:00
  Lukaspassion, musikalsk udsættelse af beretningen om Jesu lidelse og død hos evangelisten Lukas (kap. 22-23) af bl.a. Lasso (1582) og Schütz (1666). Formodentlig har J.S. Bach skrevet en Lukaspassion, men det værk, der er overleveret i hans håndskrift, er af en ukendt komponist. Til grund for Krzysztof Pendereckis Lukaspassion (1963-65) ligger kun dele af den bibelske tekst.